kardosdrur/scandi-wiki huggingface dataset:
Francesco Cossiga

Francesco Cossiga (født 26. juli 1928 i Sassari, Sardinien, død 17. august 2010) var en italiensk politiker. Han var Italiens præsident 1985-1992.

Han begyndte sin politiske karriere under 2. verdenskrig, og han har flere gange været minister for de italienske kristendemokrater. Han var premierminister fra august 1979 til oktober 1980.

Eksterne henvisninger 

Italiens præsidenter
Italiens premierministre
Politikere fra Italien
Riddere af Serafimerordenen
Militærnægteradministrationen

Militærnægteradministrationen er en myndighed under Forsvarsministeriet, der administrerer militærnægterordningen i Danmark og desuden yder rådgivning og bistand. Militærnægteradministrationen afholder desuden introduktionsdage for kommende militærnægtere. 

Myndigheden blev etableret i 1917, hvor den første militærnægterlov blev vedtaget. Indtil 1943 og igen 1949-1959 drev man lejre, hvor militærnægte aftjente tjenestetiden, men siden 1970 har alle militærnægtere været udstationeret på civile arbejdspladser. I 2003 blev Militærnægteradministrationen overflytttet fra Indenrigsministeriet til Forsvarsministeriet.

Militærnægteradministrationen har siden 2007 haft til huse i Beredskabsstyrelsens Frivilligcenter i Hedehusene. Fra 1974 og til 2007 lå den i Slagelse i den tidligere hovedbygning til Antvorskov Højskole.

Eksterne henvisninger
 Militærnægteradministrationens hjemmeside 

Danmarks militær
Danske myndigheder
Etableret i 1917
Cevennerne

Cevennerne (fransk: Cévennes) er en bjergkæde i sydlige og centrale dele af Frankrig, som dækker dele af departementerne Gard, Lozère, Ardèche og Haute-Loire.

Ordet Cevennerne kommer af det galliske Cebenna, som blev latiniseret af Julius Cæsar til Cevenna.

Cevennerne er en del af Centralmassivet. Den går fra Montagne Noire og nordøstover til Monts du Vivarais, og det højeste punkt er Mont Lozère på 1.699 m. En anden stor bjergtop er Mont Aigoual på 1.567 m. Loire og Allier løber mod Atlanterhavet, Ardèche og bifloderne Chassezac, Cèze og Gardon løber ud i Rhône. Vidourle, Hérault og Dourbie munder ud i Middelhavet. Regionen har en nationalpark, Parc national des Cévennes, oprettet i 1970 og Parc Naturel Régional des Monts d'Ardèche.

Området er kendt for sine store samfund af protestanter eller huguenotter. Under Ludvig 14.s regeringstid flygtede de fleste huguenotter fra Frankrig, særligt efter ophævelsen af Nantes-ediktet i 1685. Samfundet i Cevennerne holdt sig derimod i ro, og var værnet af bjergene. I 1702 gik denne folkegruppe, kaldt camisarder, imod monarkiet. De to sider blev enige om fred i 1715.

Eksterne henvisninger 
 Turisme i Cevennerne
 Billeder fra Cevennerne 
 
 

Bjergkæder i Frankrig
Centralmassivet
CP Danmark

CP Danmark - Landsforeningen for cerebral parese (tidligere Spastikerforeningen) er en dansk handicappolitisk interesseorganisation, der arbejder for at forbedre forholdene og livskvaliteten for landets 10.000 mennesker med cerebral parese (spastisk lammelse).

Foreningen blev dannet den 30. oktober 1950 og har i dag 4.500 medlemmer. Foreningen har 16 kredsforeninger samt en ungdomsafdeling, CP Ung.

CP Danmarks landsformand er Pia Allerslev, tidligere borgmester i København, og øverste myndighed er hovedbestyrelsen. Foreningens sekretariat har hjemme i Handicaporganisationernes Hus i Høje-Taastrup og ledes af direktør Mogens Wiederholt. Prinsesse Benedikte er protektor for foreningen.

CP Danmark arbejder blandt andet for at: Styrke behandlingsmuligheder, forebyggelse og forskning på området, sikre social tryghed, undervisnings/beskæftigelsesmuligheder og hensigtsmæssige bolig-, pleje- og støtteforhold, støtte, vejlede og rådgive medlemmerne efter individuelt behov og udbrede kendskabet til og forståelsen for cerebral parese.

Foreningen kritiseres dog fra flere sider for ikke at ville oplyse offentligheden om behandlingen af de danske spastiske børn. Over en periode på 51 år fra 1929-1980 var de ofte udsat for langvarige og smertefulde behandlinger og operationer, som i mange tilfælde var virkningsløse eller direkte skadelige.

Kilder og henvisninger 

Foreninger fra Danmark
Etableret i 1950
Patientforeninger
Animal Collective

Animal Collective er en anerkendt og anmelderrost musikgruppe der i øjeblikket er baseret i New York, men som oprindeligt har sit udspring i Baltimore, Maryland. Gruppen består af Avey Tare (David Portner), Panda Bear (Noah Lennox), Deakin, eller Deacon (Josh Dibb) samt Geologist (Brian Weitz). Udgivelser under navnet Animal Collective kan dække over en udgivelse fra nogle eller alle disse medlemmer, det vil sige at gruppen arbejder med et løst lineup. Genremæssigt er de svære at definere, da de eksperimenterer ekstraordinært meget med stilarter og koncepter fra album til album. Gruppen driver desuden pladeselskabet Paw Tracks, hvorpå de udgiver deres eget og andres materiale.

Diskografi

Studiealbums

Eksterne henvisninger 

 Animal Collective Official Site
 Animal Collective Wikia

Musikgrupper fra USA
Indierockgrupper fra USA
Sommerkorpset

Sommerkorpset (Wachkorps der Luftwaffe in Dänemark) eller Sommerfuglene var danskernes uofficielle navn for et dansk/nazistiske korps, som blev oprettet i begyndelsen af 1944 under den danske besættelse.

Korpsets formål var at foretage bevogtningsopgaver på værnemagtens flyvepladser og installationer samt på fabrikker i Danmark, som leverede materiel til det tyske luftvåben (Luftwaffe).

Den danske nazist og jagerpilot kaptajn Poul Sommer blev udpeget til at lede korpset. Han var nyligt kommet fra østfronten. Korpset omfattede mellem 800 og 1.000 mand, som hovedsageligt var frontsoldater fra Schalburgkorpset. Medlemmerne af korpset var svært bevæbnet og havde sorte uniformer.

En gruppe på ca. 20 mand skilte sig ud og dannede en terrorgruppe, som bl.a. kørte rundt i gaderne med lastbiler og skød på civilbefolkningen under folkestrejken i København i 1944.

Korpset blev opløst i februar måned 1945. Flere af medlemmerne blev overført til andre korps i tysk tjeneste som Hipokorpset.

Eksterne henvisninger
 Niels Peter Nielsen Sommerkorpset . Speciale fra Roskilde Universitet 25.11.2013

Danmark under 2. verdenskrig
Etableret i 1944
Ophørt i 1945
Justice

Justice kan henvise til flere artikler:

 Justice (tv-serie) – en amerikansk TV-serie fra 2006
 Justice (film fra 1917) – en britisk stumfilm fra 1917 af Maurice Elvey
 Justice (band) – en fransk musikduo
 Justice (tysk band) – et tysk thrash metal band
Aufbau Ost (1940)

Aufbau Ost (Opbygning Øst) var det tyske operationsnavn for mobiliseringen af styrker før indledningen af Operation Barbarossa og den efterfølgende invasion af Sovjetunionen.

Den 8. august 1940 gav Adolf Hitler Walter Warlimont, der var Alfred Jodls næstkommanderende, ordre til at fastslå de sovjetiske styrkers placering mod øst. Det tilhørende direktiv blev underskrevet den følgende dag af Wilhelm Keitel. Heraf fremgik det, at på grund af truslen om et britisk luftangreb mod det østlige Tyskland var det nødvendigt at bruge de østlige områder til opstilling og træning af nye enheder. I overensstemmelse med direktivet begyndte bygningstjenesten Organisation Todt at etablere den fornødne infrastruktur til at kunne understøtte en invasion og enheder i bagområderne styrede den logistisk støtte i øst. I mellemtiden blev der gjort forberedelser til at tilpasse de sovjetiske jernbaners sporvidde, så den passede sammen med normalsporvidden i Vesteuropa.

Noter 

2. verdenskrig
David Palmer

David Palmer er USAs præsident i fiktions tv-serien 24 Timer, spillet af Dennis Haysbert. Palmer er seriens anden hovedperson, sammen med Jack Bauer. Gennem serien er hans ekskone Sherry og hans bror Wayne nøgle personer i hans stab. Han har to børn: sønnen, Keith og datteren Nicole. Palmer er fra det demokratiske parti.

Palmer, David
Eidgenössische Technische Hochschule Zürich

Eidgenössische Technische Hochschule (forkortet ETH Zürich) er et teknisk universitet i Zürich i Schweiz. I det tysksprogede Schweiz kaldes højskolen også Poly, efter det tidligere navn Polytechnikum. ETH blev oprettet i 1854 som Eidgenössische polytechnische Schule og indledte sin virksomhed i Zürich i 1855.

ETH havde i 2016 19.815 studerende, hvoraf 38% ikke er fra Schweiz. Højskolen havde 9.100 heltidsansatte, hvoraf 509 er professorer.

ETH er et af Europas mest velrenommerede universiteter og tilbyder udmærkede forskningsmuligheder. Skolen har udeksamineret 21 Nobelprisvindere. Blandt prisvinderne er Wilhelm Conrad Röntgen (1901) og Albert Einstein (1921), som begge studerede her (Röntgen 1865-69 og Einstein 1896-1900) og siden arbejdet som professorer ved ETH.

Times Higher Education  rangerer årligt verdens universiteter og placerede for 2018 ETH på en 10. plads, med placeringer på 9. pladsen i 2016 og 2017. ETH regnes blandt de bedste universiteter i Europa sammen med Cambridge, Oxford og Imperial College London, og angives ofte for at være "det bedste universitet i det kontinentale Europa".

Berømte studenter og lærere 
 Wernher von Braun
 Schak Bull
 Albert Einstein
 Carl Gustav Jung
 Wilhelm Conrad Röntgen
 Santiago Calatrava
 Max Frisch
 Gottfried Semper
 Kārlis Ulmanis
 Niklaus Wirth

Andet 

Mellem Poly-terrassen ved ETH og Central-pladsen foran Bahnhofbrücke går den gamle kabelbane Polybahn.

ETH er også medlem af IARU-alliancen sammen med 10 øvrige universiteter: Australian National University, Københavns universitet, National University of Singapore (NUS), Peking Universitet, University of California; Berkeley, University of Cambridge, University of Johannesburg, University of Oxford, The University of Tokyo og Yale University.

Se også 
 Universität Zürich

Eksterne henvisninger 

 Eidgenössische Technische Hochschule , Officiel webside

Noter 

Universiteter i Schweiz
Etableret i 1854
Zürich
Vibration

En vibration er en svingende bevægelse af et massivt legeme, beskrevet ved forskydning, hastighed eller acceleration med udgangspunkt i et givent referencepunkt.

Oscillation
Følelse
Karise Kirke

Karise Kirke er en kirke i Karise Sogn i Faxe Kommune.

Karise Kirke er et sjældent eksempel på, at både kor, skib og tårn er
opført samtidig – iflg. skriftlige kilder o. 1261 – i overgangsperioden
mellem romansk og gotisk byggestil. Usædvanligt er det, at koret rager op over skibet, men det mest iøjnespringende er imidlertid
gravkapellet over slægten Moltke, der er tilbygget 500 år senere, 1766-1767 ved C.F. Harsdorff for gehejmeråd, grev Adam Gottlob Moltke, der ligger begravet her. Også Adam Wilhelm Moltke, Danmarks første statsminister, er begravet i kapellet.

Endelig er der en sengotisk tilbygning mod nord, nemlig det bæltemurede våbenhus fra o. 1500. Tårnets øverste del er også fra denne periode.

Eksterne kilder og henvisninger 
 Karise Kirke hos KortTilKirken.dk
 Karise Kirke i bogværket Danmarks Kirker (udg. af Nationalmuseet)

Kirker i Faxe Kommune
Kirker i Roskilde Stift
Kirker i Præstø Amt
Butterup Kirke

Butterup Kirke er en kirke i Butterup Sogn i Holbæk Kommune.

Eksterne kilder og henvisninger 
 Butterup Kirke i bogværket Danmarks Kirker (udg. af Nationalmuseet)
 Slægtstavler for Alexander Papenheim og Regitze Grubbe
 Butterup Kirke hos KortTilKirken.dk

Kirker i Holbæk Kommune
Kirker i Roskilde Stift
Kirker i Holbæk Amt
Dominique Rollin

Dominique Rollin (født 29. oktober 1982) er en canadisk professionel cykelrytter, som cykler for det professionelle cykelhold Cervélo TestTeam.

Eksterne henvisninger 

Mandlige cykelryttere fra Canada
Christian Andersen (cykling)

Christian Andersen (født 18. juni 1967 i Fjends) er en tidligere dansk cykelrytter, og nuværende sportsdirektør for cykelholdet .

Han sluttede den aktive karriere på Team Memory Card Jack & Jones og blev kort tid efter ansat af Bjarne Riis som sportsdirektør for Team CSC. Her virkede han i fire år, indtil han tog turen til det engelske hold Barloworld, hvor han i to sæsoner var sportsdirektør.

Den 1. januar 2007 begyndte han på det danske hold Team Designa Køkken som sportsdirektør. Året efter blev han manager for holdet og senere sportslig ansvarlig. I januar 2010 stoppede han hos cykelholdet og fik et civilt job.

Christian Andersen blev 7. februar 2012 ansat som direktør i fodboldklubben Skive IK.

Referencer

Eksterne henvisninger 

 

Skive IK
Mandlige cykelryttere fra Danmark
Sportsdirektører fra Danmark
Vivarium (kloster)

Vivarium  var et syditalienisk kloster i det 6. århundrede.

Vivarium blev grundlagt omkring 554 af Cassiodor der oprindelig var minister eller embedsmand hos den østgotiske konge Teoderik den Store, og som, efter at det østgotiske rige var blevet erobret af byzantinerne, trak sig tilbage til faderens ejendom i Calabrien for at hellige sig filosofiske studier. Dér, i nærheden af det nuværende Squillace ved Catanzaro, grundlagde han klostret Vivarium hvis præcise placering ikke er kendt i dag. 

Han gjorde det til en af munkenes opgaver at samle og kopiere antik litteratur af kirkefædrene, såvel som af filosoffer, retorer og digtere. Så vidt denne litteratur forelå på græsk, oversatte han til latin. 
På den måde fik klostret foruden at være et sted for kontemplation også status som et sted for dannelse. 

Efter at infrastrukturen og de dannelsesinstitutioner, der havde kunnet bidrage til videreførelsen af skriftkulturen, mange steder var brudt sammen i de germanske efterfølgerstater i kølvandet på det vestromerske riges undergang 476, og hvor blot præsteskabet ved biskopsæderne endnu havde de fornødne kundskaber, udgjorde klostret Vivarium begyndelsen til det middelalderlige biblioteksvæsen med hvilket viden fra antikken kunne reddes over til de efterfølgende århundreder.

Klostret selv blev opløst ret snart efter Cassiodors død omkring 583; dog blev det et mønster for lignende dannelsessteder i den latinsprogede verden.

Se også
 Bogtabet i senantikken

Eksterne henvisninger 
 Epiphanios Scholastikos, en ven af Cassiodor der hjalp med oversættelserne 

Klostre
Senantikken
Boghistorie
Bygninger, konstruktioner og anlæg i Italien
Lasso

Lasso er et fangstredskab, der består af et reb med en løkke i enden, der kan strammes, og som kastes ned over fangstmålet. Lasso bruges bl.a. af samerne og cowboys.

Fangst
Cowboys
Reb
Flughafen Schwerin-Parchim

Flughafen Schwerin-Parchim, eller Parchim International Airport (IATA: SZW, ICAO: EDOB), er en regional lufthavn ved byen Parchim i delstaten Mecklenburg-Vorpommern i Tyskland.

Historie 
I 1934 åbnede området med en græsbane og den blev brugt til svævefly. Allerede samme år startede diskussionerne om en udvidelse. Dette blev vedtaget og i 1937 stod en asfaltbane og nye bygninger klar. Indtil krigen blev den brugt som kommerciel lufthavn. Da 2. verdenskrig startede udstationerede Luftwaffe en del enheder på stedet. Blandet andet var Messerschmitt Me 163 Komet, Messerschmitt Me 262 og Heinkel He 111 placeret i Parchim. Men april 1945 blev hele anlægget bombet i stykker af U.S. Army Air Forces.

Allerede 4 år efter krigen havde Sovjetunionen genopbygget basen og de placerede tunge bombefly på stedet. Senere forsvandt bombeflyene og flere enheder med kamphelikoptere indtog Flughafen Schwerin-Parchim. Her var de indtil 1990 hvor Tyskland blev genforenet.

Den 13. november 1992 blev det besluttet at nedlægge basen som militær installation, og allerede 14 dage efter var der gang i privat flyvning fra pladsen. Der blev lavet et offentligt ejet selskab med delstaten Mecklenburg-Vorpommern som største aktionær, der skulle drive lufthavnen. I 1994 blev landingsbanen renoveret og den 30. marts 1998 blev en helt ny terminalbygning indviet, og chartertrafikken begyndte at indtage lufthavnen. I 2000 kom den første internationale fragtrute til Parchim.

I 2005 overtog Landkreis Parchim rollen som operatør for lufthavnen. De besluttede at fra 2006 skulle stedet satse med på luftfragt. Det skete fordi det var svært at drive lufthavnen med passagerflyvninger, da den lå lige imellem storbyerne Hamborg og Berlin. I disse 2 byer havde lufthavnene restriktioner med natflyvning, og det gjorde Parchim ideel til fragtflyvning da der her kunne flyves døgnet rundt. Siden efteråret 2006 har tyske Bundeswehr brugt lufthavnen til regelmæssig transport af materiel og personel til krigen i Afghanistan. Samme år blev en ny fragtterminal på 3.000 m² indviet.

Firmaet LinkGlobal Logistics Group fra Beijing overtog 1. juli 100% af aktierne i lufthavnen for 30 millioner €. Dette har bevirket at der fra 2007 kom flere direkte fragtruter til blandt andet Zhengzhou i Kina.

Eksterne henvisninger 
 Parchim International Airport officiel site 

Schwerin-Parchim, Flughafen
Etableret i 1934
Schwerin-Parchim, Flughafen
D-Generation X

D-Generation X (DX) er en gruppe brydere. DX's gimmick gik ud på, at de var nogle oprørere, der opførte sig og snakkede, som det passede dem, uanset hvor meget de provokerede andre. Oprindeligt bestod DX af Shawn Michaels, Triple H, Chyna og Rick Rude, men senere har også X-Pac, Billy Gunn og Road Dogg bl.a. været en del af gruppen. I 2006 genopstod DX som et tagteam i World Wrestling Entertainment bestående af Shawn Michaels og Triple H, men det er dog sjældent, at de to rent faktisk wrestler sammen. DX genopstod igen i 2009, igen som et tagteam, DX slog "Legacy" i ppv'en "Hell in a cell". 

Wrestling
Evolution (wrestling)

Evolution var en gruppe wrestlere i World Wrestling Entertainment, der eksiterede på organisationens RAW-brand fra 2003 til 2005. Gruppen bestod af Ric Flair, Randy Orton, Triple H og Batista og var på mange måder en efterligning af Ric Flairs tidligere gruppe, IV Horsemen, der havde eksiteret i National Wrestling Alliance og World Championship Wrestling i 1980'erne og 1990'erne. Randy Orton blev smidt ud af Evolution i 2004, Batista forlod gruppen i starten af 2005, og Triple H vendte Ric Flair ryggen samme år, og dermed blev Evolution spillet op.

Wrestling
Kurmanbek Bakijev

Kurmanbek Salijevitj Bakijev (kirgisisk: Курманбек Салиевич Бакиев) (født 1. august 1949 i Masadan, Kirgisistan) er en kirgisisk politiker, der siden 24. marts 2005 har været landets præsident. Bakijev kom til magten efter at Askar Akajev blev afsat som følge af tulipanrevolutionen. Han blev genvalgt 23. juli 2009 for en periode af fem år. Han blev efterfulgt som præsident Roza Otunbajeva.

Bakijev blev uddannet elektroingeniør ved universitetet i Kujbysjev (nuværende Samara) i 1972. Han arbejdede senere som ingeniør, overingeniør og fabriksdirektør. Politisk begyndte han som guvernør i oblasten Tjüj fra april 1997 til december 2000, hvor han blev udnævnt til premierminister. Han forlod posten 21. december 2000 i protest mod en ulykke, hvor politiets adfærd i forbindelse med en demonstration i Aksy kostede tre menneskeliv. Han var parlamentsmedlem fra 2003 til 2005 og opånede ikke genvalg i 2005, men forblev en af de vigtigste oppositionsledere.

Efter store demonstrationer mod regeringen blev præsident Akajev tvunget til at gå af, hvorefter Bakijev blev fungerende præsident fra 24. marts. Han valgtes 10. juni og havde i mellemtiden allieret sig med en anden af landets fremstående oppositionsledere, Feliks Kulov. 10. juli 2005 blev Bakijev valgt ved et almindeligt præsidentvalg med 88 procent af stemmerne. Han var desuden premierminister fra 2. marts til 15. august 2005. 

I 2006 og igen i april 2007 var der store demonstrationer mod Bakijev, der af oppositionen blev anklaget for at have svigtet sine valgløfter om øget indflydelse til parlamentet og mindre korruption. Bakijev underskrev 10. april under på en forfatningsændring, der overfører visse beføjelser fra præsident til parlamentet.

Kirgisistans præsidenter
Politikere fra Kirgisistan
Partido Liberal de Honduras

Partido Liberal de Honduras er et liberalt politisk parti i Honduras.

Partiet, der blev dannet i 1891, er medlem af Liberal International. 

Siden parlamentsvalget 27. november 2005 har partiet været det største i landets nationalkongres, hvor det har 62 af 128 pladser. Partiet indgår i en koalition med Partido Demócrata Cristiano de Honduras. Som følge af valgsejren blev partiets præsidentkandidat, Manuel Zelaya, valgt til landets præsident. Ved et militærkup i 2009 blev Zelaya fjernet fra magten og erstattet af en midlertidig regering, ledet af partifællen Roberto Micheletti.

Eksterne henvisninger
 Partido Liberal de Honduras 

Liberale partier
Honduras
Brucellose

Brucellose, også kaldet Bangs sygdom, Gibraltar-feber, Malta-feber eller maltesisk feber er en zoonotisk infektionssygdom, der skyldes en lille gram-negativ stav-bakterie kaldet brucella, som man især kan få sydpå ved at spise ikke-varmebehandlede mælkeprodukter.
Man får høj feber og forstørret milt. Behandlingen er doxycyklin.

Bakteriesygdomme
Zoonoser
Sapienza - Università di Roma

Sapienza – Università di Roma, undertiden også blot La Sapienza (italiensk: Visdommen) er et universitet beliggende i Rom, Italien. Universitetet er med sine 147.000 studerende (2008) Europas største og et af de største i verden. 

Universitetet blev grundlagt 20. april 1303 af pave Bonifatius 8.. 

I dag består universitetet af 21 fakulteter, 21 museer, 155 biblioteker og 130 institustioner. Universitet råder over flere campusser, hvoraf det største er 439.000 kvm. stort og er beliggende nær jernbanestationen Termini. Universitetet har desuden campusser i forstæderne Civitavecchia, Latina, Pomezia og Rieti. Universitetsbiblioteket Alessandrina, opført 1670, råder over 1,5 mio. titler.

Referencer

Eksterne henvisninger 
 La Sapienzas hjemmeside

Universiteter i Italien
Rom
Jawhar Mnari

Jawhar Mnari (født 8. november 1976 i Monastir, Tunesien) er en tidligere tunesisk fodboldspiller.

I 2007 vandt Mnari sammen med FC Nürnberg den tyske pokalturnering mod de nykårede mestre VfB Stuttgart (2007).

Mnari har spillet 72 kampe og scoret 3 mål for det tunesiske landshold.

Fodboldspillere fra Tunesien
Deltagere ved verdensmesterskabet i fodbold 2006
Fodboldspillere fra 1. FC Nürnberg
Fodboldspillere fra FSV Frankfurt
Flughafen Bremen

Flughafen Bremen, også benævnt Airport Bremen (IATA: BRE, ICAO: EDDW), er en international lufthavn 3 km fra centrum af Bremen, Tyskland. I 2007 var den nummer 12 m.h.t. antal betjente passagerer i Tyskland og nummer 6 med fragtbetjening. Den betjente i 2008 2.486.337 passagerer og er 100% ejet af byen Bremen.

Historie 
Man begyndte allerede i 1909 at flyve fra området, men det var først i 1913, at myndighederne gav tilladelse til offentlig flytransport. Den første rute blev oprettet i 1920, da hollandske KLM oprettede en rute fra Amsterdam via Bremen og Hamborg til København.

Fra 1945 til 1949 blev lufthavnen brugt af de amerikanske tropper, der var i landet efter 2. verdenskrig. De gav området tilbage til Bremen efter krigen, og i løbet af 1950-erne blev der oprettet ruter til New York og Rio de Janeiro.

I 1989 betjente lufthavnen for første gang over 1 million passagerer.

Da krisen i luftfarten kom i 2001, gik antallet af passagerer for første gang tilbage. Det var specielt charterflyvningerne, der satte et negativt præg, da det meste af den trafik blev samlet i Hannover Lufthavn. I 2006 var der 1.7 millioner rejsende fra lufthavnen. Dette tal steg kraftigt igen, da irske Ryanair i april 2007 udstationerede 2 Boeing 737-800 fly i Bremen. Ryanair købte også en ubrugt hangar af lufthavnen, byggede den om og kaldte den "Terminal E". Senere i 2007 kom fly nummer 3.

Selskaber 
Ostfriesische Lufttransport har hovedsæde på Flughafen Bremen og flyver f.eks på ruten til Københavns Lufthavn. Irske Ryanair har flest ruter og passagerer fra lufthavnen, men også Lufthansa og Air France har ruter til Bremen.

Eksterne henvisninger 
 Flughafen Bremen officiel site 

Bremen, Flughafen
Etableret i 1913
Bremen (by)